dagmulkt
Store norske leksikon,Jus,Jus generelt
Dagmulkt er eit beløp som er avtala på førehand som ein leverandør eller entreprenør skal betale per dag ved forseinka oppfylling i kjøps-, tilverkings- eller entrepriseforhold. Ordninga med dagmulkt følgjer dels av lov, dels av avtale mellom partane og dels av kutyme.
Etter bustadoppføringslova § 18 har den som skal overta ein ny bustad, rett til å kreve dagmulktar av entreprenøren om bustaden ikkje er ferdig til avtalt tid. Lova inneheld også satsar for storleiken på dagmulkten, og heimel for å avtale større dagmulktar. Det finst også retningsliner for bruk av dagmulktar i standardkontraktar for entreprise. Sjå elles konvensjonalbot.Dagmulkt må ikkje forvekslast med dagsbot. Les meir i Store norske leksikon bot dagsbot mulkt